**MEGÁLLAPODÁS 1. SZ. MÓDOSÍTÁSA**

amely létrejött egyrészről

Név: **Szombathely MJV Önkormányzata**

Székhely: 9700 Szombathely, Kossuth Lajos u. 1-3.

Adószám: 15733678-2-18

Képviseli: Dr. Nemény András polgármester

másrészről:

Név: **Szombathelyi Egészségügyi és Kulturális Intézmények Gazdasági Ellátó Szervezete**

Székhely: 9700 Szombathely, Wesselényi u. 4.

Adószám: 15573241-2-18

Képviselő:Vígné Horváth Ilona igazgató

harmadrészről:

Név: **Országos Mentőszolgálat**

Székhely: 1055 Budapest, Markó u. 22.

Adószám: 15309989-2-41

Képviselő: Dr. Csató Gábor főigazgató (az ügyeleti feladatellátásért felelős meghatalmazás alapján Nyugat-dunántúli Regionális Mentőszervezet regionális igazgatója: Dr. Haness János)

között, alulírott helyen és napon az alábbi feltételek mellett:

Előzmények

1./ Felek egyezően rögzítik, hogy közöttük 2023. november 30. napján, 12919/2023. nyilvántartási szám alatt megállapodás jött létre az alapellátási ügyeleti feladatok átadása és azok személyi és tárgyi feltételeinek tekintetében. A felek között létrejött okirat II. fejezete alapján a szombathelyi ügyelet helyszínéül szolgáló ingatlan használata határozott időre, 2024. december 31. napjáig érvényes.

Az Országos Mentőszolgálat 2024. szeptember 18. napján kezdeményezte a jelenleg fennálló feltételekkel a megállapodás módosítását, meghosszabbítva a használat idejét. A kérelemhez mind Szombathely MJV Önkormányzata, mind a Szombathelyi Egészségügyi és Kulturális Intézmények Gazdasági Ellátó Szervezete hozzájárult, ezért Felek a megállapodás kölcsönös akaratelhatározással az alábbiak szerint módosítják.

A módosítás tárgya

2./ Szerződő felek az 1./ pontban részletesen körülírt megállapodás vonatkozásában akként állapodnak meg, hogy a megállapodás II. fejezete az alábbiak szerint módosul:

***„Szerződő felek megállapodnak abban, hogy a feladatellátás időpontja 2023. december 1. 16:00 óra, így a felek jelen megállapodás 2023. december 1. 16:00 órától 2025. december 31. 16:00 óráig kötik. Szerződő felek rögzítik, hogy a feladatátadás időpontjától a feladatellátással kapcsolatosan felmerülő valamennyi költség az OMSZ-t terheli, azokkal kapcsolatban az Önkormányzatnak vagy a GESZ-nek semmiféle kötelezettsége nincsen.”***

3./ Szerződő felek az 1./ pontban részletesen körülírt megállapodás vonatkozásában akként állapodnak meg, hogy a megállapodás V. fejezetének 11. pontja helyébe az alábbi rendelkezés lép:

***„11./ Az OMSZ köteles a működtetéssel, üzemeltetéssel kapcsolatos közterheket, közüzemi díjakat, egyéb költségeket, díjakat 2023. december 1. nap 16:00 órájától viselni, továbbá gondoskodni a használatba adott ingatlan vagyonvédelméről. A használatba adott ingatlan esetében 2024. december 1. napjától a közüzemi díjak továbbszámlázásra kerülnek az OMSZ, mint használó részére, melyet a használó utalással teljesít a számla beérkezésétől számított 15 napon belül a Szombathelyi GESZ által vezetett 11747006-15573241 sz. számlaszámára.”***

4./ Szerződő felek a megállapodás 2. sz. mellékletében tételesen felsorolt, az OMSZ részére térítésmentesen átadott ingóságok listáját aktualizálták, ennek megfelelően a 2. sz. melléklet módosításra került, mely jelen okirat elválaszthatatlan részét képezi.

5./ A megállapodás módosítása az aláírás napján lép hatályba, továbbá a módosítással nem érintett valamennyi rendelkezés változatlan tartalommal hatályban marad.

6./ Jelen megállapodás módosítást a Felek elolvasás és értelmezés után, mint akaratukkal mindenben megegyezőt jóváhagyólag írják alá.

Jelen megállapodás módosítás 5 (öt) eredeti példányban készült, melyből 2 (kettő) példány Szombathely MJV Önkormányzatát, 3 (három) példány az OMSZ-t illet meg.

Kelt: Szombathely, 2024. ............................

…………………………………. …………………………….

Dr. Nemény András Dr. Haness János

polgármester regionális igazgató

Szombathely MJV Önkormányzata OMSZ-NYDR

Pénzügyi ellenjegyzés:

…………………………………. ……………………………….

Vígné Horváth Ilona Boronkay Viktória

igazgató regionális gazdasági-műszaki vezető

Szombathelyi Egészségügyi és OMSZ-NYDR

Kulturális Intézmények

Gazdasági Ellátó Szervezete

Jogi szempontból megfelelő:

……………………………………

jogtanácsos